google/wiki40b huggingface dataset:
Πέδρο Πάμπλο Πιτσάρδο

Κούβα

Στην καριέρα του συμμετέχοντας με την Κούβα, κέρδισε το Παγκόσμιο Πρωτάθλημα Στίβου Εφήβων 2012. Το 2013 στο Παγκόσμιο Πρωτάθλημα Στίβου 2013 κατέκτησε το ασημένιο μετάλλιο στο τριπλούν. Στο Παγκόσμιο Πρωτάθλημα Κλειστού Στίβου 2014 κατέκτησε το χάλκινο μετάλλιο, ενώ στο Παγκόσμιο Πρωτάθλημα Στίβου 2015 κατέκτησε ξανά το ασημένιο μετάλλιο με 17,73 μέτρα.

Από την Κούβα στην Πορτογαλία

Τον Απρίλιο του 2017 ο Περάλτα δεν εμφανίστηκε σε συνάντηση που είχε η εθνική στίβου Κούβας, ενώ λίγες μέρες μετά εμφανίστηκε στην Πορτογαλία. Στις 27 Απριλίου υπέγραψε συμβόλαιο με την Μπενφίκα Πορτογαλίας (στίβος). Στις 7 Δεκεμβρίου την ίδια χρονιά, απέκτησε την Πορτογαλική υπηκοότητα και θα συμμετέχει με την Πορτογαλία σε διεθνές επίπεδο από τις 1 Αυγούστου 2019, με μεγάλη διοργάνωση το Παγκόσμιο Πρωτάθλημα Στίβου 2019.
The Fame

Ιστορικό

Ενώ δούλευε στην υπόγεια κλαμπ σκηνή της Νέας Υόρκης, η Gaga κυκλοφόρησε το ντεμπούτο της άλμπουμ, The Fame. Μιλώντας για τον τίτλο και την ιδέα του άλμπουμ, η Gaga εξήγησε: «To The Fame μιλάει για το πως μπορεί ο καθένας να νιώσει διάσημος. [...] Η ποπ κουλτούρα είναι τέχνη, δεν σε κάνει κουλ να τη μισείς, γι 'αυτό την αγκάλιασα και θέλω να σας προσκαλέσω όλους στο πάρτι, θέλω τους ανθρώπους να αισθάνονται μέρος αυτού του τρόπου ζωής». Η Gaga δήλωσε σε συνέντευξή της στο MTV UK ότι εργάστηκε στο άλμπουμ για δυόμισι χρόνια και ολοκλήρωσε το μισό κατά τη διάρκεια της πρώτης εβδομάδας του Ιανουαρίου 2008. Παράλληλα με τη συγγραφή των στίχων, εργάστηκε για τις μελωδίες και τη σύνθεση του άλμπουμ με τον παραγωγό RedOne.

Κυκλοφορία και σινγκλ

Το άλμουμ κυκλοφόρησε στις 19 Αυγούστου 2008 στον Καναδά  και στις 5 Σεπτεμβρίου στην Αυστραλία, σε μια πρώιμη εκδοχή του που περιελάμβανε τα 12 από τα 14 τραγούδια της standard έκδοσης. Η τελική του εκδοχή κυκλοφόρησε στην Αμερική και την Αυστραλία στις 28 Οκτωβρίου 2008 και στις επόμενες μέρες λεγινε διαθέσιμο στην Ιταλία και τη Γερμανία. Τον Ιανουάριο του 2009 κυκλοφόρησε και στα καταστήματα και το iTunes του Ηνωμένου Βασιλείου. Έως το Μάϊο της ίδιας χρονιάς κυκλοφόρησε και σε άλλες χώρες της Ευρώπης, της Ασίας και της Λατινικής Αμερικής.
Τα δύο πρώτα σινγκλ του The Fame, "Just Dance" και "Poker Face" κέρδισαν διεθνή επιτυχία, στην κορυφή των charts σε πολλές χώρες σε όλο τον κόσμο, συμπεριλαμβανομένων των Ηνωμένων Πολιτειών, του Ηνωμένου Βασιλείου και της Αυστραλίας και φτάνοντας στο #1 του Billboard Hot100. Αργότερα, τα σινγκλ "LoveGame" και «Paparazzi», ήταν επίσης εμπορικές επιτυχίες, καθώς, έφτασαν στην κορυφή σε περισσότερες από δέκα χώρες σε όλο τον κόσμο. Τέλος, το "Eh, Eh," είχε μια περιορισμένη κυκλοφορία και έφτασε στο top ten της Γαλλίας και της Σουηδίας, ενώ το "Beautiful, Dirty, Rich" κυκλοφόρησε ως προωθητικό σινγκλ.

Βραβεύσεις και αναγνωρίσεις

Το Fame έχει κερδίσει πολλά βραβεία στην κατηγορία του. Απέκτησε 5 υποψηφιότητες στην 52η απονομή Βραβείων Γκράμμι, με σημαντικότερη την κατηγορία "Album of the Year" και κέρδισε τις κατηγορίες "Best Electronic/Dance Album" και "Best Dance Recording" για το σίνγκλ "Poker Face". Επίσης κέρδισε βραβείο για το Καλύτερο Διεθνές άλμπουμ στα 2010 BRITAwards. 
Το 2013, το περιοδικό Rolling Stone ονόμασε το The Fame ως έναν από τους "100 Καλύτερους ντεμπούτο Δίσκους όλων των εποχών''.
Πρότυπος Κατάλογος Βασικών Φαρμάκων του ΠΟΥ

Ο Πρότυπος Κατάλογος Βασικών Φαρμάκων του ΠΟΥ, που δημοσιεύθηκε από τον Παγκόσμιο Οργανισμό Υγείας (ΠΟΥ), περιέχει τα φάρμακα που θεωρούνται πιο αποτελεσματικά και ασφαλή για να ικανοποιήσουν τις σημαντικότερες ανάγκες σε ένα σύστημα υγείας. Η λίστα συχνά χρησιμοποιείται από τις χώρες για να βοηθήσει στη δημιουργία των δικών τους τοπικών καταλόγων βασικών φαρμάκων. Το 2016, περισσότερες από 155 χώρες έχουν δημιουργήσει εθνικές λίστες βασικών φαρμάκων με βάση τον πρότυπο κατάλογο του Παγκόσμιου Οργανισμού Υγείας. Αυτό περιλαμβάνει χώρες, τόσο στον αναπτυγμένο όσο και στον αναπτυσσόμενο κόσμο.
Η λίστα είναι χωρισμένη σε θεμελιώδη στοιχεία και συμπληρωματικά στοιχεία. Τα θεμελιώδη στοιχεία είναι εκείνα που θεωρούνται ότι είναι οι πιο αποδοτικές επιλογές για βασικά προβλήματα υγείας και μπορούν να χρησιμοποιηθούν με λίγους επιπρόσθετους πόρους υγειονομικής περίθαλψης. Τα συμπληρωματικά στοιχεία είτε απαιτούν πρόσθετες υποδομές, όπως είναι οι ειδικά εκπαιδευμένοι πάροχοι υγειονομικής περίθαλψης ή διαγνωστικό εξοπλισμό ή έχουν χαμηλότερο λόγο κόστος-οφέλους. Περίπου το 25% των στοιχείων βρίσκονται στο συμπληρωματικό κατάλογο. Ορισμένα φάρμακα αναφέρονται τόσο ως θεμελιώδη όσο και συμπληρωματικά. Αν και τα περισσότερα φάρμακα της λίστας είναι διαθέσιμα ως γενόσημα προϊόντα, το να προστατεύεται ένα φάρμακο από δίπλωμα ευρεσιτεχνίας δεν αποκλείει την ένταξη.
Η πρώτη λίστα δημοσιεύθηκε το 1977 και περιλάμβανε 212 φάρμακα. Ο ΠΟΥ ενημερώνει τη λίστα κάθε δύο χρόνια. Η 14η λίστα δημοσιεύθηκε το 2005 και περιείχε 306 φάρμακα. Το 2015 δημοσιεύθηκε η 19η έκδοση του καταλόγου, που περιέχει περίπου 410 φάρμακα. Η 20η έκδοση δημοσιεύθηκε το 2017. Οι εθνικοί κατάλογοι περιέχουν μεταξύ 334 και 580 φάρμακα.
Ένας ξεχωριστός κατάλογος για παιδιά έως 12 ετών, που είναι γνωστός ως  Πρότυπος Κατάλογος Βασικών Φαρμάκων του ΠΟΥ για Παιδιά, δημιουργήθηκε το 2007 και είναι στην 5η του έκδοση. Δημιουργήθηκε για να διασφαλιστεί ότι οι ανάγκες των παιδιών λαμβάνονται συστηματικά υπόψη, όπως για παράδειγμα η διαθεσιμότητα των κατάλληλων σκευασμάτων. Τα φάρμακα στη λίστα των παιδιών περιλαμβάνονται επίσης στην κύρια λίστα. Η λίστα και οι σημειώσεις είναι βασισμένες στη 19η και 20η έκδοση της κύριας λίστας. Με α σημειώνεται ένα φάρμακο που βρίσκεται μόνο στο συμπληρωματικό κατάλογο.
Παλτόγκα

Γεωγραφία

Βρίσκεται περίπου έξι km νοτιοανατολικά της λίμνης Ονέγκα. Από την κοινότητα διέρχεται η περιφερειακή οδός R37, μέσω της οποίας συνδέεται με την Βύτεγκρα.

Ιστορία

Η Παλτόγκα ιδρύθηκε στις 27 Ιουνίου 2001, με συγχώνευση των χωριών Ακούλοβο (Акулово), Αρίστοβο (Аристово), Βασγιούκοβο (Васюково), Καζάκοβο (Казаково), Κορομπαϊνικοβο (Коробейниково), Κουζνέτσοβο (Кузнецово), Παλτόγκσκι Περεβός (Палтогский Перевоз), Ρουστίνοβο (Рухтиново), Σεμγιόνοβο (Семёново), Σουχάρεβο (Сухарево), Τρόνινο (Тронино), Ουγκόλστσινα (Угольщина), Τσεβάκοβο (Чебаково) και Γιάσκοβο (Яшково)
Βάσει της πανρωσικής απογραφής του 2002, είχε πληθυσμό 295 κατοίκων (135 άνδρες, 160 γυναίκες), το 95% εκ των οποίων ήταν Ρώσοι. Στην κοινότητα στην οποία ανήκει η Παλτόγκα εντάσσονται εννέα ακόμα χωριά, με συνολικό πληθυσμό 524 κατοίκων (14 Οκτωβρίου 2010).

Υποδομές

Στο χωριό υπάρχει σχολείο, δύο αγροτικά ιατρεία, δύο βιβλιοθήκες και τρεις πολιτιστικοί σύλλογοι. Επίσης υπάρχει ο ιστορικός ιερός ναός των Θεοφανίων (Церковь Богоявления Господня), ο οποίος χτίστηκε το 1733, καθώς και ιερός ναός της Θεοτόκου του 1810 (Церковь Иконы Божьей Матери Знамение).
Φάμπιο Μαντσίνι

Βιογραφία

Ο Μαντσίνι γεννήθηκε στις 11 Αυγούστου το 1987 στο Μπαντ Χόμπουργκ (γερμ. Bad Homburg vor der Höhe) της Γερμανίας. Οι γονείς του αποφάσισαν να εγκαταλείψουν την Γερμανία και να εγκατασταθούν στο Μιλάνο της Ιταλίας όταν ο Μαντσίνι ήταν 4 ετών.  Ο πατέρας του έχει Ιταλική καταγωγή ενώ η μητέρα του έχει καταγωγή από την Ιταλία και την Ινδία. Ο ίδιος διαμένει στο Μιλάνο όπου και βρίσκονται οι κύριες επαγγελματικές του ασχολίες.

Καριέρα

Η καριέρα του Μαντσίνι ως μοντέλο ξεκίνησε σε ηλικία 23 στο Μιλάνο. Είναι ένας από τους λίγους Ιταλούς στο χώρο της μόδας ο οποίος από τα πρώτα βήματα τις καριέρας του κατάφερε να  λάβει μέρος στις επίδειξη μόδας Τζόρτζιο Αρμάνι και Εμπόριο Αρμάνι. Εδώ και αρκετά χρόνια είναι το κεντρικό πρόσωπο σε διάφορες σειρές του Αρμάνι: Τζόρτζιο Αρμάνι, Εμπόριο Αρμάνι και Αρμάνι Τζινς. Έχει λάβει μέρος σε επιδείξης μόδας διαφόρων σχεδιαστών όπως Τζόρτζιο Αρμάνι, Εμπόριο Αρμάνι, Dolce & Gabbana, Dolce & Gabbana Alta Sartoria, Vivienne Westwood, Dirk Bikkembergs, Marithé et François Girbaud, Ermanno Scervino, Brioni και πολλούς άλλους. 
Την άνοιξη του 2015 συμμετείχε στην εβδομάδα γυναικείας μόδας του Μιλάνου για λογαριασμό του Ροκκο Μπαρόκκο. Το Φεβρουάριο του 2016, συμμετείχε στην εβδομάδα γυναικείας μόδας στο Μιλάνο συνοδεύοντας γυναικεία μοντέλα στην πασαρέλα, λαμβάνοντας μέρος στην έναρξη της επίδειξης του Τζιόρτζιο Αρμάνι. Συμμετείχε επίσης στην επίδειξη του Εμπόριο Αρμάνι.
Έχει δουλέψει σε διάφορες διαφημιστικές εκστρατείες για το  Armani Jeans, Emporio Armani Underwear, Carolina Herrera, Aigner, Carlo Pignatelli , Vince Camuto, Pierre Cardin and L’Oréal. Έχει κοσμήσει εξώφυλλα περιοδικών συμπεριλαμβανομένου το Hachi Magazine και David Magazine και έχει φωτογραφηθεί για άρθρα περιοδικών μόδας όπως Harper's Bazaar, Men's Health (magazine) and Vogue.
Το 2014, μετά από αρκετές συμμετοχές στο Armani Jeans Campaigns, ο Αρμάνι ξεκίνησε νέα σειρά εσωρούχων, την Emporio Armani underwear Sensual Collection υπο τη διεύθυνση του Αντρέα Ντόνες (ιταλ. Andrea Dones) και ο Φάμπιο έγινε το κεντρικό πρόσωπο της σειράς για δύο συνεχόμενες χρονιές. Υπάρχει σχετικό βίντεο προς τιμή των 40 χρόνων προσφοράς του Τζιόρτζιο Αρμάνι #ATRIBUTE TO THE BODY N”20/40.
Ο Μαντσίνι είναι το νέο πρόσωπο της νέας σειράς εσωρούχων Pierre Cardin για το 2016.
Διεπιστημονικότητα

Η διεπιστημονικότητα (interdisciplinarity) είναι ο συνδυασμός δύο ή και περισσότερων κλάδων επιστημονικής γνώσεως σε μία δραστηριότητα (π.χ. ένα ερευνητικό πρόγραμμα). Ο όρος βρίσκει την πλήρη σημασία του όταν δημιουργείται κάτι το νέο από τη σκέψη πέρα από τα σύνορα των επιστημών. Διεπιστημονικός κλάδος ή πεδίο είναι ο κλάδος ή το πεδίο που απλώνεται πάνω από τα παραδοσιακά σύνορα μεταξύ επιστημών ή κλάδων τους ή και σχολών σκέψεως (το τελευταίο αφορά κυρίως τις επιστήμες του ανθρώπου και τα οικονομικά). Βασικός παράγοντας για την υπέρβαση αυτή είναι η εμφάνιση νέων αναγκών και ασχολιών, δηλαδή πρακτικοί λόγοι. Οι μεγάλες ομάδες έργων μηχανικού είναι συνήθως διεπιστημονικές, καθώς απαιτούνται επιστήμονες διαφορετικών ειδικοτήτων για τη σχεδίαση και την κατασκευή π.χ. ενός σταθμού παραγωγής ενέργειας ή ενός κινητού τηλεφώνου. Ωστόσο, ο όρος «διεπιστημονικός» περιορίζεται συχνά (σε αρκετές αναφορές του) στη βασική επιστήμη και στο ακαδημαϊκό περιβάλλον.
Ο όρος εφαρμόζεται στην εκπαίδευση για να περιγράψει εκπαιδευτικά προγράμματα που αντλούν έννοιες και μεθόδους αρκετών παραδοσιακών πεδίων σπουδών. Η διεπιστημονικότητα απασχολεί ερευνητές, φοιτητές και καθηγητές στον στόχο της συνθέσεως αυτών των πεδίων ή αρκετών διαφορετικών ακαδημαϊκών σχολών σκέψεως ή τεχνολογιών στην επιδίωξη ενός κοινού σκοπού. Η υπερθέρμανση του πλανήτη π.χ. απαιτεί την κατανόηση διαφορετικών κλάδων για την επίλυση πολυσύνθετων προβλημάτων.
Από την άλλη, μπορεί να υπάρχει καταφυγή στη διεπιστημονικότητα σε περιπτώσεις στις οποίες το αντικείμενο φαίνεται ότι παραμελείται ή να μην καλύπτεται από τους παραδοσιακούς κλάδους, που αντιπροσωπεύονται στην παραδοσιακή ακαδημαϊκή δομή ερευνητικών ιδρυμάτων (π.χ. μελέτες της έμφυλης ταυτότητας ή της πολυπολιτισμικότητας).
Ο όρος «διεπιστημονική μελέτη» χρησιμοποιείται συχνότερα σε κύκλους της τριτοβάθμιας εκπαιδεύσεως, όταν ερευνητές από δύο ή περισσότερους κλάδους ή επιστήμες συζητούν τις διαφορετικές προσεγγίσεις τους σε ένα ζήτημα και τις τροποποιούν έτσι ώστε να γίνονται πιο κατάλληλες για την αντιμετώπισή του. Σήμερα, σε μαθήματα με διδασκαλία από ομάδα, απαιτείται από τους φοιτητές και τις φοιτήτριες να κατανοήσουν ένα δεδομένο θέμα με όρους διαφορετικών παραδοσιακών επιστημών. Π.χ. το αντικείμενο της χρήσεως γης μπορεί να εμφανίζεται διαφορετικό όταν εξετάζεται από την πλευρά διαφορετικών επιστημών, όπως της βιολογίας, της γεωγραφίας, της πολιτικής και των οικονομικών.
Τζίμι Ρούνεϊ

Βιογραφικό

Γεννήθηκε στις 10 Δεκεμβρίου του 1945 στο Ντάντι της Σκωτίας και αγωνίστηκε αρχικά σε ομάδες μικρών κατηγοριών της Σκωτίας και της Αγγλίας πρoτού μεταναστεύσει στην Αυστραλία κατά τα τέλη της δεκαετίας του 1960. Στην Αυστραλία αγωνίστηκε αρχικά το 1968-69 στους Μέλμπουρν Λάιονς και το 1970-71 στην Πράγα, ομάδα Τσέχοσλοβάκων μεταναστών του Σίδνεϊ. Αργότερα αγωνίστηκε στις APIA Leichhardt (1972-76), Μαρκόνι(1976-78) και ολοκλήρωσε την καριέρα του το 1979 στη Φριτζόι Αλεξάντερ (ομάδα των Ελλήνων της Μελβούρνης,τώρα ονομάζεται Χέιντελμπεργκ Γιουνάιτεντ).
Με την Εθνική Αυστραλίας έκανε ντεμπούτο το 1971 σε φιλικό με την Αγγλία και αγωνίστηκε συνολικά 57 φορές απο το 1971 μέχρι το 1980 πετυχαίνοντας 4 τέρματα.
Γέτι (μυθολογία)

Περιγραφές

Η πιο κοινή περιγραφή του πλάσματος το θέλει ως πολύ ψηλό, (πολύ ψηλότερο από άνθρωπο), το οποίο μοιάζει με τεράστιο πίθηκο. Βαδίζει όρθιο. Το σώμα του καλύπτεται από παχιά λευκή ή καστανή γούνα.
Θεωρείται ότι είναι ένας ζωντανός Γιγαντοπίθηκος, ένα προϊστορικό, ογκώδες και ψηλό πρωτεύον θηλαστικό, το οποίο ζούσε στα υγρά δάση της Κίνας και του Βιετνάμ.

Παρόμοια πλάσματα

Πλάσματα με περιγραφές κοινές με το γέτι είναι ο μεγαλοπόδαρος (Bigfoot) που λέγεται ότι ζει στην Βόρεια Αμερική και τα Άλμας, που είναι μυθικά ζώα της Μογγολίας.
Σφίγγα των Ναξίων

Περιγραφή

Η Σφίγγα λαξεύτηκε σε έναν μεγάλο όγκο ναξιακού μαρμάρου. Στεκόταν πάνω σε έναν κίονα πρώιμου ιωνικού ρυθμού, ύψους περίπου 9,5 μέτρων, το οποίο επιστεφόταν από ιωνικό κιονόκρανο. Το συνολικό ύψος του μνημείου ήταν 12,45 μέτρα. Το έργο αυτό ήταν το αρχαιότερο ιωνικής κατασκευής στον χώρο του μαντείου, και ήταν τοποθετημένο μπροστά από τον πολυγωνικό τοίχο του ιερού, κοντά στον "Βράχο της Σίβυλλας".
Το κολοσσιαίο άγαλμα της Σφίγγας κατά τη συνήθη παράδοση και τη μυθολογική απεικόνιση, έφερε γυναικείο πρόσωπο με αινιγματικό χαμόγελο (το γνωστό "αρχαϊκό μειδίαμα"), πάνω σε σώμα λιονταριού με φτερά πουλιού. Οι φτερούγες είναι στραμμένες προς τα πίσω και γυρτές προς τα επάνω. Οι ανατομικές λεπτομέρειες και τα διακοσμητικά στοιχεία στα φτερά αποδίδονταν με εγχαράξεις, αλλά και χρώμα. Η κώμη στο μέτωπο είναι στεφανωμένη με ταινία, ενώ βόστρυχοι πέφτουν πίσω από τα αφτιά, φθάνοντας μέχρι τους ώμους.Αν και κολοσσιαίων διαστάσεων, τα χαρακτηριστικά του υποδηλώνουν ότι ίσως αποτελούσε αντίγραφο χάλκινου προτύπου μικρότερων διαστάσεων.

Επιγραφή

Στην κυλινδρική βάση φέρει την επιγραφή: 
«ΔΕΛΦΟΙ ΑΠΕΔΩΚΑΝ ΝΑΞΙΟΙΣ ΤΑΝ ΠΡΟΜΑΝΤΗΙΑΝ ΚΑΤΤΑ ΑΡΧΑΙΑ ΑΡΧΟΝΤΟΣ ΘΕΟΛΥΤΟΥ ΒΟΥΛΕΥΟΝΤΟΣ ΕΠΙΓΕΝΕΟ».
Πρόκειται για ψήφισμα των Δελφών, με το οποίο δινόταν στους Ναξίους το δικαίωμα της προμαντείας, δηλαδή το δικαίωμα να προηγούνται κατά τη λήψη χρησμών από το μαντείο των Δελφών.

Ιστορική τοποθέτηση

Το μνημειώδες αυτό έργο ανάγεται στο 560 π.Χ. περίπου και είναι το αρχαιότερο ιωνικό αρχιτεκτονικό στοιχείο στο ιερό των Δελφών. Η επιγραφή της βάσης είναι μεταγενέστερη. Χρονολογείται γύρω στο 328-327 π.Χ. και αναφέρει ψήφισμα των Δελφών, σύμφωνα με το οποίο δινόταν στους κατοίκους της Νάξου το δικαίωμα της προμαντείας, δηλαδή η δυνατότητα να λαμβάνουν σειρά προτεραιότητας κατά τη λήψη χρησμών από το μαντείο των Δελφών.
ML (γλώσσα προγραμματισμού)

Η ML είναι μια συναρτησιακή γλώσσα προγραμματισμού γενικής χρήσης, που αναπτύχθηκε από τον Ρόμπερτ Μίλνερ και άλλους στο τέλος της δεκαετίας του 1970 στο πανεπιστήμιο του Εδιμβούργου. Η σύνταξη της ML είναι εμπνευσμένη από την ISWIM. Τα αρχικά ML σημαίνουν Meta-Language (μετα-γλώσσα), μιας και ο σκοπός της ήταν η ανάπτυξη τακτικών για αποδείξεις (proof tactics) στο σύστημα αποδείξεων LCF. Η γλώσσα pplambda του LCF είναι συνδυασμός του πρωτοβάθμιου προτασιακού λογισμού (first-order predicate calculus) και του πολυμορφικού λογισμού λάμδα με απλούς τύπους (simply-typed polymorphic lambda-calculus), και χρησιμοποιούσε την ML ως μετα-γλώσσα. Η ML είναι γνωστή για τη χρήση του αλγόριθμου Χίντλεϋ-Μίλνερ για την εξαγωγή τύπων (type inference), που μπορεί να συνάγει αυτόματα τους τύπους των περισσοτέρων εκφράσεων της γλώσσας, χωρίς να χρειάζεται σαφείς προσδιορισμούς τύπων από τον προγραμματιστή.

Περιγραφή

Η ML συχνά αναφέρεται ως ακάθαρτη συναρτησιακή γλώσσα, επειδή επιτρέπει παρενέργειες, και επομένως διαδικαστικό προγραμματισμό, σε αντίθεση με αμιγώς συναρτησιακές γλώσσες όπως η Haskell. Για αυτό το λόγο λέγεται και γλώσσα προγραμματισμού μικτού προτύπου.
Χαρακτηριστικά της ML περιλαμβάνουν την στρατηγική υπολογισμού της κλήσης κατά τιμή (call-by-value), συναρτήσεις πρώτης τάξης, αυτόματη διαχείριση μνήμης με συλλογή απορριμάτων, παραμετρικό πολυμορφισμό, στατικούς τύπους, εξαγωγή τύπων (type inference), αλγεβρικούς τύπους δεδομένων (algebraic datatypes), ταίριασμα προτύπων (pattern matching) και εξαιρέσεις.
Αντίθετα με τη Haskell, η ML χρησιμοποιεί πρόθυμη αποτίμηση (eager evaluation), που σημαίνει ότι όλες οι υπο-εκφράσεις μιας έκφρασης αποτιμώνται. Αποτέλεσμα είναι ότι δεν μπορούν να χρησιμοποιηθούν άπειρες λίστες ως έχει. Παρόλα αυτά, η οκνηρή αποτίμηση (lazy evaluation) και επομένως και οι άπειρες δομές, μπορούν να προσομοιωθούν με τη χρήση ανώνυμων συναρτήσεων.
Σήμερα υπάρχουν αρκετές γλώσσες στην οικογένεια της ML. Οι δύο κύριες διάλεκτοι είναι η Standard ML και η Caml, αλλά υπάρχουν και άλλες, όπως η F#. Ιδέες από την ML έχουν επηρεάσει πολυάριθμες άλλες γλώσσες όπως τη Haskell, τη Cyclone και τη Nemerle.
Τα δυνατά σημεία της ML συγκεντρώνονται συνήθως στο σχεδιασμό και χειρισμό γλωσσών (μεταγλωττιστές, αναλυτές, αποδείκτες θεωρημάτων, κλπ), αλλά είναι γλώσσα γενικής χρήσης, και χρησιμοποιείται επίσης στη βιοπληροφορική (bioinformatics), σε οικονομικά συστήματα, και άλλες εφαρμογές.
Led Zeppelin Remasters

Τραγούδια

LP 1

1. Communication Breakdown (Page, Jones, Bohnam) - 2:29

2. Babe I'm Gonna Leave You (Page, Jones, Bredon) - 6:42

3. Good Times Bad Times (Page, Jones, Bohnam) - 2:45

4. Dazed and Confused (Page) - 6:26

5. Heartbreaker (Page, Plant, Jones, Bonham) - 4:14

6. Whole Lotta Love (Dixon, Page, Plant, Jones, Bohnam) - 5:34

7. Ramble On (Page, Plant) - 4:23

8. Since I've Been Loving You (Page, Plant, Jones) - 7:24

9. Celebration Day (Page, Plant, Jones) - 3:28

10. Immigrant Song (Page, Plant) - 2:27
LP 2

1. Black Dog (Page, Plant, Jones) - 4:54

2. Rock and Roll (Page, Plant, Jones, Bohnam) - 3:40

3. The Battle of Evermore (Page, Plant) - 5:57

4. Stairway to Heaven (Page, Plant) - 7:59

5. The Song Remains the Same (Page, Plant) - 5:28

6. D'yer Mak'er (Page, Plant, Jones, Bohnam) - 4:21

7. No Quarter (Page, Plant, Jones) - 7:01

8. Houses of the Holy (Page, Plant) - 4:03
LP 3

1. Trampled Under Foot (Page, Plant, Jones) - 5:35

2. Kashmir (Page, Plant, Bonham) - 8:32

3. Nobody's Fault but Mine (Page, Plant) - 6:27

4. Achilles Last Stand (Page, Plant) - 10:23

5. All My Love (Plant, Jones) - 5:51

6. In the Evening (Page, Plant, Jones) - 6:49

Βραβεία

Remasters (άλμπουμ)
Ηνωμένες Πολιτείες (RIAA Certification): 2 φορές πλατινένιος
Αυστραλία (ARIA Certification): 10 φορές πλατινένιος
Νέα Ζηλανδία (RMNZ Certification): 11 φορές πλατινένιος
Αργεντινή (CAPIF Certification): Πλατινένιος
Ηνωμένο Βασίλειο (CRIA Certification): 2 φορές πλατινένιος
Βραζιλία (ABPD Certification): Χρυσός
Φινλανδία (Musiikkituottajat Certification): Χρυσός
Γαλλία (SNEP Certification): Πλατινένιος
Γερμανία (BVMI Certification): Πλατινένιος
Νορβηγία (IFPI Certification): Χρυσός
Ελβετία (IFPI Certification): Χρυσός

Μέλη των Led Zeppelin

Στις ηχογραφήσεις του "Remasters" συμμετείχαν οι εξής μουσικοί:
Ρόμπερτ Πλαντ - φωνητικά, φυσαρμόνικα
Τζίμι Πέιτζ - ηλεκτρική και ακουστική κιθάρα
Τζον Πωλ Τζόουνς - μπάσο, πλήκτρα
Τζον Μπόναμ - τύμπανα
Colin McRae Rally (βιντεοπαιχνίδι)

Τρόπος παιχνιδιού

Το Colin McRae Rally είναι βιντεοπαιχνίδι προσομοίωσης ράλι που περιέχει αυτοκίνητα και ράλι από τη σεζόν του 1998 του World Rally Championship. Υπάρχουν τρία επίπεδα δυσκολίας, με το καθένα να προσφέρει διαφορετικά αυτοκίνητα. Υπάρχουν συνολικά 12 αυτοκίνητα, τα οποία σχεδιάστηκαν με τη χρήση laser-modelling. Το παιχνίδι επίσης περιέχει εφτά ανεπίσημα ράλι (Νέα Ζηλανδία, Ακρόπολις, Αυστραλία, Μόντε Κάρλο, Σουηδία, Κορσική και το Ηνωμένο Βασίλειο) μαζί με ένα ανεπίσημο ράλι (Ινδονησία). Παρόλο που τα ράλι έχουν τα ίδια ονόματα με τους πραγματικούς αγώνες, όλες οι κούρσες είναι φανταστικές.
Διακομματική επιτροπή εκλογών

Η λεγόμενη Διακομματική Επιτροπή Εκλογών είναι ειδική επιτροπή που συγκροτείται για την εποπτεία των Βουλευτικών εκλογών σύμφωνα με την ισχύουσα ελληνική εκλογική νομοθεσία.
Η Διακομματική Επιτροπή Εκλογών (ΔΕΕ) συγκροτείται με απόφαση του Υπουργού Εσωτερικών Δημόσιας Διοίκησης και Αποκέντρωσης ο οποίος και υποχρεούται για την έκδοσή της κατά την προεκλογική περίοδο, και συγκεκριμένα εντός τριών ημερών, από την προκήρυξη των Βουλευτικών εκλογών, όπως ορίσθηκαν αυτές στο σχετικό Π.Δ. που έχει δημοσιευτεί στην Εφημερίδα της Κυβερνήσεως.

Καθήκοντα

Κύρια καθήκοντα της ΔΕΕ είναι η, κατόπιν μελέτης, υποβολή προτάσεων για την ορθότερη εφαρμογή των διατάξεων της σχετικής εκλογικής νομοθεσίας όπως ισχύει κάθε φορά.
659 Νέστωρ

Φυσικά χαρακτηριστικά

Στις 30 Ιουνίου 2006 η επιπρόσθηση του αστέρα TYC 6854-00630 από τον Νέστορα, η διάρκεια της οποίας χρονομετρήθηκε στα 9,52 δευτερόλεπτα (ήταν ορατή από τη νότια Αυστραλία), προσδιόρισε τις διαστάσεις του σε τουλάχιστον 109 χιλιόμετρα. O φασματικός τύπος του είναι XC, ενώ το άλβεδό του είναι 0,038. Ο Νέστωρ περιστρέφεται γύρω από τον εαυτό του μία φορά κάθε 15 ώρες και 6 λεπτά.
Εναροφόρος

Στην ελληνική μυθολογία ο Εναροφόρος ήταν γιος του Ιπποκόοντα, δηλαδή ένας από τους 12 «Ιπποκοωντίδες». Ο Εναροφόρος θέλησε να απαγάγει με τη βία τη, νεαρή τότε, εξαδέλφη του Ωραία Ελένη. Για τον λόγο αυτό, ο πατέρας της και θείος του Εναροφόρου, ο Τυνδάρεως, προκειμένου να προστατεύσει τη θυγατέρα του την εμπιστεύθηκε στον Θησέα (κατ' άλλους ο Θησέας και ο Πειρίθους απήγαγαν την Ελένη). Ο Εναροφόρος αναφέρεται στη Βιβλιοθήκη Απολλοδώρου.
Καύνος (μυθολογία)

Στην ελληνική μυθολογία ο Καύνος ήταν ο δίδυμος αδελφός της Βυβλίδας, γιος του Μιλήτου και της Ειδοθέας. Ο Καύνος, όταν κατάλαβε ότι η αδελφή του ήταν ερωτευμένη μαζί του, έφυγε από την πατρίδα του και πήγε στην Καρία όπου ίδρυσε ομώνυμη πόλη, την Καύνο. Σύμφωνα με μία άλλη εκδοχή, ο Καύνος ήταν αυτός που αισθάνθηκε έρωτα για την αδελφή του, και γι' αυτό αυτοεξορίσθηκε. Διηγούνται επίσης ότι ο Καύνος στη Λυκία πήρε ως σύζυγό του μία Νύμφη, την Προνόη, και απέκτησαν ένα γιο, τον Αιγίαλο, ο οποίος πιθανώς ίδρυσε την πόλη Καύνο στην Καρία.
Πάολο Μπορσελίνο

Η Δολοφονία

Στις 19 Ιουλίου του 1992, ο Μπορσελίνο θα σκοτωθεί από βόμβα σε αυτοκινήτο στη Via D'Amelio, κοντά στο σπίτι της μητέρας του  στο Παλέρμο, λιγότερο από δύο μήνες μετά τον θάνατο του καλού φίλου Φαλκόνε. Η βομβιστική 
επίθεση κόστισε επίσης τη ζωή πέντε αξιωματικών της αστυνομίας: Αγκοστίνο Καταλάνο, Βάλτερ Κοσίνα, Εμανουέλα Λόι (η πρώτη ιταλίδα αστυνομικός που θα σκοτωθεί κατά την διάρκεια υπηρεσία της), Βιτσέντζο Λι Μούλι και Κλαούντιο Τράινα. 
Στην τελευταία συνέντευξή του,  που δόθηκε στις 21 Μαΐου 1992 στους Ζαν Πιέρ Μοσκάρντο και Φαμπρίτσιο Κάλβι, ο Μπορσελίνο μίλησε για την  πιθανή σχέση μεταξύ της Κόζα Νόστρα και πλούσιων Ιταλών επιχειρηματιών  όπως ο μελλοντικός πρωθυπουργός Σίλβιο Μπερλουσκόνι. Η  συνέντευξη έλαβε μικρή κάλυψη από την  ιταλική τηλεόραση και προβλήθηκε μόνο μία φορά και μέσω δορυφορικού καναλιού RaiNews 24 το  2000, σε σύντομη προβολή διάρκειας μόλις  30 λεπτών (από τα 80 λεπτά της κανονικής διάρκειας της συνέντευξης).

Οι Έρευνες

Η αστυνομία του Παλέρμο κατηγόρησε τον Βιτσέντζο Σκαραντίνοέναν μικροκακοποιό, για τη τοποθέτηση της βόμβας ενεργώντας σύμφωνα με τις  εντολές του Σαλβατόρε Ριίνα. Ο Ριίνα, επικεφαλής της Σικελικής μαφίας εκείνη την
εποχή, καταδικάστηκε αργότερα σε ποινή ισόβιας κάθειρξης μαζί με τον Μπερνάρντο Προβεντσάνο και άλλους μαφιόζους για τις δολοφονίες του Μπορσελίνο και του Φαλκόνε. 
Ο Σκαραντίνο ομολόγησε ότι ήταν αυτός που τοποθετήσε την βόμβα, αλλά ένας εισαγγελέας παραιτήθηκε λόγω των έντονων επιφυλάξεων του για αυτήν την ομολογία, την οποία η οικογένειά του Σκαραντίνο είπε ότι είχε εξαναγκαστεί να την κάνει. Η αστυνομία κατηγορήθηκε επίσης ότι του έδωσε λεπτομέρειες για το έγκλημα για να μάθει, έτσι ώστε να μπορέσει να παράσχει αυτές τις λεπτομέρειες σε  επίσημες δηλώσεις για να επιβεβαιώσει τη ομολογία του. Πάντως 47 άτομα καταδικάστηκαν βάση της ομολογίας του Σκαραντίνο.